Bola tampar pantai

Bola tampar pantai ialah sejenis sukan yang dimainkan oleh dua pasukan di atas gelanggar berpasir dibahagikan jaring. Sukan ini bertujuan sama seperti sukan induknya bola tampar iaitu menghantar bola melepasi jaring ke sisi lawan serta menghalang perkara yang sama berlaku pada sisi pasukan sendiri. Pasukan dibenarkan tiga sentuhan untuk mengembalikan bola ke sebelah jaring. Bola dihantar dengan membuat servis dari belakang garis sempadan gelanggang melepasi jaring ke arah lawan. Permainan berterusan sehingga bola jatuh, "terkeluar", atau tidak dikembalikan dengan betul. Pasukan yang memenangi pusingan meraih satu mata dan membuat servis untuk memulakan pusingan yang berikut. Sebanyak empat pemain bermain mengikut dalam urutan yang sama sepanjang perlawanan, di mana pembuat servis bertukar setiap kali pusingan dimenangi oleh pasukan yang berlawanan.

Peraturan sukan

Gelanggang
Sukan ini dimainkan di atas sebuah gelanggang segi empat tepat berpermukaan pasir. Luas gelanggang ditetapkan sepanjang 16 meter dan selebar 8 meter dikelilingi ruang kosong selebar 3 meter di kesemua arah manakala had ketinggian gelanggang ditetapkan maksimumnya pada 7 meter. Pasir gelanggang mesti diratakan sebaiknya serta dibuang segala bedndasing yang boleh menyebabkan kecederaan kepada para pemain.

Gelanggang dibahagikan dua oleh sebuah jaring selebar 1 meter dan sepanjang 8.5 meter.

Penyertaan
Hanya dua pemain sahaja yang dibenarkan dalam satu pasukan tanpa sebarang pengganti, maka kemahiran yang pelbagai sangat diperlukan dalam bilangan pemain yang lebih terhad ini. Pelatih juga dilarang terlibat sewaktu perlawanan berlangsung, namun terdapat pengecualian untuk perlawanan peringkat kanak-kanak. Pemain dalam psukan boleh bertukar-tukar posisi tanpa sebarang batasan yang dikenakan (sepertimana yang dikenakan kepada pemain libero dan belakang dalam bola tampar biasa).

Rujukan 

Acara Sukan Olimpik Belia Musim Panas
Acara Sukan Olimpik Musim Panas